**SZABADALMI JOG**

**/Fogalom/**

Oltalmazott találmány, a feltaláló vagy más jogosult részére kizárólagos jogokat nyújt az oltalmi idő alatt a találmány feletti rendelkezésre és biztosítja a találmány nyilvánosságra jutását.

**/Szabadalmazható találmányok pozitív kritériumai/**

Szabadalmazható minden új, feltalálói tevékenységen alapuló, iparilag alkalmazható találmány a technika bármely területén.

**ÚJDONSÁG:**

1. új a találmány, ha nem tartozik a technika állásához 🡪 a technika állásához tartozik (újdonságrontó) mindaz, ami az elsőbbség időpontja előtt írásbeli közlés, szóbeli ismertetés, gyakorlatbavétel útján vagy bármilyen más módon bárki számára hozzáférhetővé vált
2. abszolút, világújdonság szükséges

**FELTALÁLÓI TEVÉKENYSÉG:** feltalálói tevékenységen alapul a találmány, ha a technika állásához képest szakember számára nem nyilvánvaló

**IPARI ALKALMAZHATÓSÁG:** iparilag alkalmazható a találmány, ha az ipar vagy a mezőgazdaság valamely ágában előállítható, illetve használható

**/Szabadalom negatív kritériumai – kizárás az oltalomból/**

1. a felfedezés, a tudományos elmélet és a matematikai módszer;
2. az esztétikai alkotás;
3. a szellemi tevékenységre, játékra, üzletvitelre vonatkozó terv, szabály vagy eljárás, valamint a számítógépi program;
4. az információk megjelenítése
5. emberi, állati kezeléskor használt gyógyászati, sebészeti eljárások
6. olyan találmány, melynek hasznosítása közrendbe, közerkölcsbe ütközne (embrió klónozása ipari, kereskedelmi célra)
7. növény- és állatfajták oltalma
8. emberi test, emberi test bármely részének felfedezése

**/Szabadalmi jogviszony jellemzői/**

1. abszolút szerkezetű, kizárólagos jog
2. időben korlátozott (20 év 🡪 ezután közkincs)
3. nyilvános

**/Szabadalmi jogviszony alanyai/**

**FELTALÁLÓ:**

1. feltaláló az, aki a találmányt megalkotta
2. a feltalálói igény átruházható
3. amíg jogerős bírósági ítélet mást nem állapít meg, azt a személyt kell feltalálónak tekinteni, aki az elismert bejelentési napon benyújtott bejelentésben feltalálóként szerepel
4. ha többen közösen alkották a találmányt (feltalálótársak), a feltalálók szerzőségi részarányát - ellenkező megjelölés hiányában - egyenlőnek kell tekinteni
5. semmis a feltalálók közötti megállapodás, amely az alkotómunkától eltérő arányban való részvétel figyelmen kívül hagyásával állapítja meg a feltalálói részarányokat
6. ötletadó, monogír: nem feltaláló!

**SZABADALMAS:**

1. aki a szabadalom jogosultja, vagy
2. a feltaláló, vagy
3. akire a feltaláló átruházta a jogokat

**/Szabadalmi jogviszony tartalma/**

**SZEMÉLYISÉGI JOGOK:**

1. feltalálót illetik meg
2. forgalomképtelenek
3. elvileg időben korlátlanok
4. érvényesítésük személyhez kötött (névjog, feltalálói minőség elimerésének joga, döntés a titokban tartásról/nyilvánosságra hozatalról)

**VAGYONI JOGOK:**

1. feltalálót vagy szabadalmast illetik meg
2. kizárólagos hasznosítási és rendelkezési jog
3. forgalomképesek
4. időben korlátozottak (20 év)
5. bárkivel szemben felléphet a szabadalmas, aki engedélye nélkül előállítja, használja, forgalomba hozza, raktáron tartja vagy az országba behozza a találmány tárgyát képező terméket, vagy használja, használatra ajánlja az eljárást
6. a szabadalmas hasznosítási engedélyt adhat

**KÖTELEZETTSÉGEK:**

1. a találmány feltárása
2. a találmány hasznosítása
3. éves díjfizetés az oltalom fenntartásáért

**/Szolgálati találmány/**

1. annak a találmánya, akinek munkaviszonyból folyó kötelessége, hogy a találmány tárgykörébe eső megoldásokat dolgozzon ki
2. a feltaláló köteles a szolgálati találmányt, megalkotását követően, haladéktalanul ismertetni a munkáltatóval
3. a névjog és a feltalálói minőséghez való jog az általános szabályok szerint alakul
4. a szolgálati találmányra a szabadalom a feltaláló jogutódjaként a munkáltatót illeti meg
5. a szolgálati találmány értékesítése esetén a feltalálót találmányi díj illeti meg
6. a feltalálót a hasznosítás, az egyes hasznosítási engedélyek és az átruházás esetén külön-külön, valamint a hasznosítás ellenérték nélküli engedélyezése és az ingyenes átruházás esetén is megilleti a találmányi díj

**/Alkalmazotti találmány/**

1. annak a találmánya, aki, anélkül, hogy ez munkaviszonyból eredő kötelessége lenne, olyan találmányt dolgoz ki, amelynek hasznosítása munkáltatója tevékenységi körébe tartozik
2. a feltaláló köteles az alkalmazotti találmányt, megalkotását követően, haladéktalanul ismertetni a munkáltatóval
3. a névjog az általános szabályok szerint alakul
4. az alkalmazotti találmányra a szabadalom a feltalálót illeti meg, a munkáltató azonban jogosult a találmány hasznosítására (a munkáltató hasznosítási joga nem kizárólagos; a munkáltató hasznosítási engedélyt nem adhat)
5. a Szellemi Tulajdon Nemzeti Hivatala mellett működő iparjogvédelmi szakértői testület (IJSZT) szakértői véleményt ad a titokban tartott találmány szabadalmazhatóságával, valamint a szolgálati vagy alkalmazotti találmány feltalálóját megillető díjazással kapcsolatos ügyben is

**/Szabadalmi oltalom terjedelme/**

**TÁRGYI HATÁLY:** az igénypontok határozzák meg

**TERÜLETI HATÁLY:** a M.K. területe

**IDŐBELI HATÁLY:** az oltalom a bejelentés közzétételével keletkezik, de visszahat a bejelentés napjára; max. 20 évig tart

**/Szabadalmi oltalom korlátai/**

**ELŐHASZNÁLATI JOG:** előhasználati jog illeti meg azt, aki az elsőbbség napja előtt kezdte meg a találmány tárgyának belföldön, jóhiszeműen és gazdasági tevékenysége körében történő előállítását vagy használatát, vagy annak érdekében komoly előkészületet tett

**TOVÁBBHASZNÁLATI JOG:** továbbhasználati jog illeti meg azt, aki szabadalmi oltalom megszűnésének megállapítása és újra érvénybe helyezése közötti időben kezdte meg a találmány tárgyának belföldön, gazdasági tevékenysége körében történő előállítását vagy használatát, vagy annak érdekében komoly előkészületet tett

**TRANZITFORGALOM:** a szabadalmi oltalom hatálya - viszonosság esetén - nem érvényesül az olyan közlekedési és szállítási eszközök tekintetében, amelyek csak átmenőben vannak az ország területén, továbbá az olyan külföldi eredetű áruk tekintetében, amelyek belföldön nem kerülnek forgalomba

**KÉNYSZERENGEDÉLY:**

1. ha a szabadalmas a szabadalmi bejelentés napjától számított 4 év, illetve - ha ez a hosszabb - a szabadalom megadásától számított 3 év alatt a találmányt az ország területén a belföldi kereslet kielégítése érdekében nem hasznosította, erre komoly előkészületet nem tett, és másnak sem adott hasznosítási engedélyt, az ezt kérelmező számára kényszerengedélyt kell adni, kivéve, ha a szabadalmas mulasztását igazolja
2. ha a szabadalmazott találmány másik szabadalom (gátló szabadalom) megsértése nélkül nem hasznosítható, a függő szabadalom jogosultjának - kérelmére - a gátló szabadalom hasznosítására a szükséges terjedelemben kényszerengedélyt kell adni, feltéve, hogy a gátló szabadalom szerinti találmányhoz viszonyítva a függő szabadalom szerinti találmány számottevő gazdasági jelentőségű műszaki előrelépést jelent

**/Találmánybitorlás/**

Ha a szabadalmi bejelentésnek vagy a szabadalomnak a tárgyát jogosulatlanul másnak a találmányából vették át, a sértett vagy jogutódja követelheti annak megállapítását, hogy a szabadalom egészben vagy részben őt illeti meg, valamint kártérítést követelhet a polgári jogi felelősség szabályai szerint.

**/Szabadalombitorlás/**

Szabadalombitorlást követ el, aki a szabadalmi oltalom alatt álló találmányt jogosulatlanul hasznosítja (előállít, forgalmaz, behoz, kivisz, raktáron tart).

A szabadalmas a bitorlóval szemben - az eset körülményeihez képest - a következő polgári jogi igényeket támaszthatja:

1. követelheti a szabadalombitorlás megtörténtének bírósági megállapítását;
2. követelheti a szabadalombitorlás vagy az azzal közvetlenül fenyegető cselekmények abbahagyását és a bitorló eltiltását a további jogsértéstől;
3. követelheti, hogy a bitorló szolgáltasson adatot a szabadalombitorlással érintett termékek, illetve szolgáltatások előállításában, forgalmazásában, illetve teljesítésében résztvevőkről, valamint az ilyen termékek terjesztésére kialakított üzleti kapcsolatokról;
4. követelheti, hogy a bitorló nyilatkozattal vagy más megfelelő módon adjon elégtételt, és hogy szükség esetén a bitorló részéről vagy költségén az elégtételnek megfelelő nyilvánosságot biztosítsanak;
5. követelheti a szabadalombitorlással elért gazdagodás visszatérítését;
6. követelheti a kizárólag vagy elsősorban a szabadalombitorlásra használt eszközök és anyagok, valamint a szabadalombitorlással érintett termékek lefoglalását, meghatározott személynek történő átadását, kereskedelmi forgalomból való visszahívását, onnan való végleges kivonását, illetve megsemmisítését.
7. apolgári jogi felelősség szabályai szerint kártérítést is követelhet

**/Oltalom szerzése, keletkezése, megszűnése/**

**SZERZÉSE:** lajtstromozási eljárás (szabadalom feltételei fennálnnak-e, iparilag alkalmazható-e, nincs-e kizárva az oltalomból) 🡪 hatóság dönt

**KELETKEZÉSE:** a szabadalmi oltalom a bejelentés közzétételével keletkezik, az oltalom hatálya visszahat a bejelentés napjára

**MEGSZŰNÉSE:**

1. az oltalmi idő lejár, az oltalmi idő lejártát követő napon
2. a fenntartási díjat a türelmi időn belül sem fizették meg, az esedékességet követő napon
3. a szabadalmas az oltalomról lemondott, a lemondás beérkezését követő napon, illetve a lemondó által megjelölt korábbi időpontban;
4. a szabadalmat megsemmisítették, a bejelentés napjára visszaható hatállyal